Leonīds Šamkovičs

Leonīds Šamkovičs (, ;  Rostova pie Donas —  Ņujorka) bija Krievijā dzimis Izraēlas un ASV starptautiskais lielmeistars šahā (1965).

 Biogrāfija 
Pirmos panākumus šaha turnīros izcīnīja 1950. gadu pirmajā pusē. 1953. gadā Rīgā uzvarēja meistaru šaha turnīrā.National Tournament - Riga 1953 Divas reizes uzvarējis Krievijas šaha čempionātos (1954, 1956).Championship of Russia - Roston on Don 1954Championship of Russia - Kislovodsk May-June 1956 1961. gadā kopā ar Dāvidu Bronšteinu dalīja 1.-2. vietu Maskavas pilsētas šaha čempionātā.39 Championship of Moscow 1961 No 1954. līdz 1972. gadam piecas reizes piedalījies PSRS šaha čempionātu finālos, kuros labāko rezultātu sasniedzis 1965. gadā Kijivā, kad kopā ar Ratmiru Holmovu dalīja 5.-6. vietu (uzvarēja Viktors Korčnojs).USSR Championship 1964/65 Trīs reizes uzvarējis PSRS komandu šaha čempionātos Krievijas (1951, 1955) un Maskavas (1969) izlašu sastāvos.OlimpBase :: Soviet Team Chess Championship :: Leonid Shamkovich 1964. gadā sporta biedrības Trud sastāvā uzvarējis PSRS komandu kausa izcīņā šahā.OlimpBase :: Soviet Team Chess Cup :: Leonid Shamkovich

1962. gadā uzvarējis starptautiskajā šaha turnīrā Dušanbē.International Tournament - Dushanbe 8-25.5.1962 1965. gadā Mariānske Lāznē (tagad Čehija) ierindojies 3. vietā aiz Paula Keresa un Vlastimila Horta. 1967. gadā kopā ar Ištvānu Bileku uzvarējis Lajoša Astaloša memoriālā Ungārijā. 1967. gadā Sočos kopā ar Aleksandru Zaicevu, Vladimiru Simaginu, Nikolaju Krogiusu un Borisu Spaski dalījis 1.-5. vietu Mihaila Čigorina memoriālā.Memorial M.Chigorin Sochi 8-28.9.1967 Par panākumiem turnīros FIDE 1962. gadā Šamkovičam piešķīrusi starptautiskā meistara (IM), bet 1965. gadā - starptautiskā lielmeistara (GM) nosaukumu.

1974. gadā emigrējis uz Izraēlu, vēlāk pārcēlies uz Kanādu, bet kopš 1976. gada dzīvojis ASV. 1975. gadā Kalgari uzvarējis Kanādas šaha turnīrā Canadian Open. Divas reizes pēc kārtas (1976, 1977) dalījis pirmās vietas ASV atklātajā šaha čempionātā. 1978. gadā Pasadīnā kopā ar Edmāru Medni dalījis 3.-4. vietu un kļuvis par bronzas laureātu ASV šaha čempionātā (uzvarējis Ļubomirs Kavaleks).26th US Championship and World Championship Zonal; 1978 1979. gadā Riodežaneiro piedalījies Pasaules šaha čempiona nosaukuma izcīņas cikla starpzonu turnīrā, kurā kopā ar Janu Smejkalu dalījis 10.-11. vietu.1979 Rio de Janeiro Interzonal Tournament 1980. gadā Valletā ASV izlases sastāvā piedalījies 24. šaha olimpiādē.OlimpBase :: Men's Chess Olympiads :: Leonid Shamkovich

1980. un 1990. gados Šamkoviča rezultāti šaha turnīros vairs nav sasnieguši iepriekšējo gadu līmeni. Mūža nogalē cietis no Pārkinsona slimības, kas arī bija viņa nāves cēlonis.

 Atsauces 

 Ārējās saites 

Kategorija:1923. gadā dzimušie
Kategorija:2005. gadā mirušie
Kategorija:Rostovas apgabalā dzimušie
Kategorija:ASV šahisti
Kategorija:Izraēlas šahisti
Kategorija:Krievijas šahisti
Kategorija:PSRS šahisti